35. ΒΑΣΙΛΙΚΟΝ ΔΙΑΤΑΓΜΑ της 6 Σεπτ./17 Οκτ. 1956 Περί ανασυνθέσεως του παρ’ εκάστη Νομαρχία Τοπικού Συμβουλίου Αυτοκινήτων και καθορισμού της αρμοδιότητός του. Έχοντες υπ’ όψει: 1)τας διατάξεις του άρθρ. 15 του υπ’ αριθ. 3200/1955 Νόμου «περί διοικητικής αποκεντρώσεως» και 2)την υπ’ αριθ. 341/1956 γνωμοδότησιν του Συμβουλίου Επικρατείας, προτάσει των Ημετέρων επί του Συντονισμού και Εσωτερικών Υπουργών ως και του επί των Συγκοινωνιών Υφυπουργού, απεφασίσαμεν και διατάσσομεν: ΄Αρθρ.1.-1.Το συμφώνως προς τας διατάξεις του άρθρ. 29 του Νόμ. 2119/1952 λειτουργούν παρ’ εκάστη Νομαρχία Τοπικόν Συμβούλιον Αυτοκινήτων, καθίσταται αρμόδιον όπως γνωμοδοτή ή αποφασίζει, εφ’ ων αντικειμένων απαιτείται κατά Νόμον γνωμοδότησις, ή απόφασις οιουδήποτε Συμβουλίου ή Επιτροπής, προς άσκησιν υπό του Υπουργού Συγκοινωνιών και Δημοσίων ΄Εργων ή Υφυπουργού Συγκοινωνιών των ήδη δυνάμει του Ν. 3200/1955 «περί διοικητικής αποκεντρώσεως» μεταβιβαζομένων εις τους Νομάρχας αρμοδιοτήτων της Γενικής Διευθύνσεως Μεταφορών του Υπουργείου Συγκοινωνιών και Δημοσίων Έργων. 2.Η συμφώνως προς το άρθρ. 2 και 3 του Ν.Δ. 27.2/31.3.1954 «περί καθορισμού προϋποθέσεων και όρων χορηγήσεως αδειών κυκλοφορίας φορτηγών αυτοκινήτων ιδιωτικής χρήσεως», αρμοδιότης Επιτροπής παροχής γνώμης προς χορήγησιν αδείας κυκλοφορίας αυτοκινήτων ιδιωτικής χρήσεως, περιέρχεται εις το Τοπικόν Συμβούλιον Αυτοκινήτων εφ’ όσον η άδεια ζητείται προς κυκλοφορίαν φορτηγού αυτοκινήτου ιδιωτικής χρήσεως εντός της περιφερείας ενός Νομού. Σελ. 312,04(β) Τεύχος 376-Σελ.2 3.Πλην των δια του παρόντος άρθρου, ανατιθεμένων εις το Τοπικόν Συμβούλιον Αυτοκινήτων, αρμοδιοτήτων, τούτο διατηρεί και τας μέχρι τούδε ασκουμένας υπ’ αυτού αρμοδιότητας. Το κατά το άρθρ. 29 του Νόμ. 2119/52 Τοπικόν Συμβούλιον Αυτοκινήτων ανασυντίθεται εκ των κάτωθι μελών: Η σύνθεσις του Τοπικού Συμβουλίου ήδη προβλέπεται υπό του άρθρ. 3 παρ. 2 Β.Δ.10 Μαΐου/27 Ιουν. 1958 (κατωτ. αριθ. 36α). Άρθρ.4.-Το από 12.11/19.12.1955 Β.Δ/μα «περί ανασυνθέσεως του παρ’ εκάστη Νομαρχία Τοπικού Συμβουλίου Αυτοκινήτων και καθορισμού της αρμοδιότητός του» καταργείται. Εις τον Ημέτερον επί των Συγκοινωνιών Υφυπουργόν ανατίθεμεν την δημοσίευσιν και εκτέλεσιν του παρόντος Β.Δ/τος, ούτινος η ισχύς άρχεται μετά 20 ημέρας από της δημοσιεύσεως αυτού εις την Εφημερίδα της Κυβερνήσεως. 21.Ζ.α.34-35 Κοινά Ταμεία Εκμεταλλεύσεως Λεωφορείων (ΚΤΕΛ) 